Čo reprezentuje dr. Günter Geyer ?

Dr. Günter Geyer už počas svojho štúdia práv na Univerzite Viedeň pravidelne navštevoval vtedajšie Československo a teda aj veľa miest na území dnešného Slovenska. Už vtedy si všimol, že odhliadnuc od jazykových diferencií nie sú medzi Slovenskom a Rakúskom žiadne podstatné rozdiely. O niekoľko desaťročí neskôr sa mu to potvrdilo: v novembri 1990 sa (vtedajšia) poisťovňa Wiener Städtische Versicherung cca 15 percentami podieľala na založení československej družstevnej poisťovne Kooperativa v Bratislave. Kooperativa bola prvou súkromnou poisťovacou spoločnosťou v bývalých postkomunistických krajinách a zároveň odrazovým mostíkom pre expanziu poisťovne Wiener Städtische Versicherung do východnej Európy. Novo založená spoločnosť nahospodárila s podporou československých družstiev zisk už v prvom hospodárskom roku. G. Geyer využil tieto rané roky expanzného kurzu aj na to, aby sa okrem obchodných záležitostí zoznámil aj s mestami a prírodnými krásami Slovenska. Dnes Günter Geyer pozná slovenské regióny dokonca lepšie ako niektoré časti Rakúska.

Po rozdelení Československa v roku 1993 sa z riaditeľstiev Kooperativy v Bratislave Prahe a Brne stali samostatné spoločnosti. Dnes, po tridsiatich rokoch, je Kooperativa   
v Bratislave s objemom poistného vo výške cca 634 miliónov eur a trhovým podielom vo výške skoro 25 percent lídrom trhu. Slovensko zároveň patrí ku kľúčovým trhom koncernu Vienna Insurance Group (VIG). Kooperativa a slovenskí kolegovia pripravili úspešnú cestu k jednému z vedúcich poisťovacích koncernov vo východnej Európe. Vienna Insurance Group so svojimi viac než 25 000 pracovníkmi dnes pôsobí v približne 50 poisťovniach v 25 európskych krajinách. Viac ako 50 percent celkového poistného koncernu pochádza z východnej Európy.

Poistenie – to je prevencia: Prevencia je najdôležitejšou úlohou assekurancie, poskytuje klientom a spoločnostiam istotu, v každej individuálnej životnej situácii, aj v časoch, ktoré sú z ekonomického hľadiska výzvou. Koncernové spoločnosti VIG sa preto už niekoľko desaťročí zasadzujú o dostupné bývanie. Za účasti koncernu bolo v neziskovej oblasti postavených približne 130 000 bytových jednotiek. Mimoriadne silná je táto angažovanosť vo Viedni, kde takmer 60 000 bytov predstavuje rozhodujúci príspevok k rozvoju cenovo dostupného bývania. Vienna Insurance Group sa chce spolu so spoločnosťami Kooperativa a Komunálna poisťovňa etablovať ako realitný investor aj na Slovensku a zasadzovať sa o výstavbu sociálnych bytov. Stavebné projekty, a to tak revitalizácia ako aj výstavba bytov pre mladé rodiny, sa realizujú okrem iného v Bratislave, v Košiciach, Trnave a Nitre.

To, že sa o úspech možno aj podeliť, poisťovací koncern už oddávna dokazuje svojou veľkorysou angažovanosťou v sociálnej a kultúrnej oblasti. Spoločnosť solidaritou žije vo firme aj mimo nej. Tak napríklad v roku 2011, počas Európskeho roka dobrovoľníckej práce“, uviedol Dr. Geyer do života akciu pod názvom „Social Active Day“. „Deň sociálnych aktivít“ dáva každému zamestnancovi koncernu možnosť angažovať sa jeden celý deň v sociálnej oblasti, a to počnúc výdajom polievok pre ľudí v núdzi až po návštevu centra pre seniorov. Len za posledné tri roky sa do „svojho“ „Dňa sociálnych aktivít“ zapojilo viac ako 640 kolegýň a kolegov. Ďalšou vynikajúcou iniciatívou je „VIG Kids Camp“. Wiener Städtische Versicherungsverein každý rok v lete pozýva približne 500 detí zamestnancov koncernových spoločností z viac ako 20 európskych krajín do Rakúska. Okrem internacionalizmu a diverzity sa veľký dôraz kladie aj na medzigeneračné stretnutia a sociálne aktivity. Za uplynulých osem rokov navštívilo „VIG Kids Camp“ celkovo 230 detí zamestnancov slovenských koncernových spoločností VIG.

„Cena Güntera Geyera za sociálnu angažovanosť“ oceňuje sociálne aktivity na koncernovej úrovni už od roku 2012. Toto ocenenie, ktoré nesie meno predsedu predstavenstva hlavného akcionára Wiener Städtische Versicherungsverein, je udeľované každý rok trom koncernovým spoločnostiam, ktoré sa svojimi aktivitami alebo aktivitami svojich zamestnancov mimoriadne prejavili v humanitárnej oblasti. Cena vo výške 100 000 Euro je účelovo viazaná a koncernové spoločnosti ju opäť investujú do sociálnych projektov. Touto cenou bola v rokoch 2013, 2014 a 2015 ocenená okrem iných aj angažovanosť slovenských koncernových spoločností VIG, ktoré napríklad iniciovali vznik stacionárneho rehabilitačného zariadenia pre znevýhodnené deti a mládež, vytvorili s krízovým centrom „Brána do života“ celkový koncept na podporu a opätovné začlenenie sirôt a mladých obetí násilia a v kooperácii s „Nadáciou pre deti Slovenska“ poskytujú dlhodobé impulzy na vytváranie bezpečného prostredia pre budúce slovenské generácie.

Významnou súčasťou koncernovej filozofie je okrem širokého spektra podpory sociálnych iniciatív a projektov aj podpora umenia a kultúry. V tejto oblasti zohráva dôležitú úlohu Ringturm - centrála koncernu VIG, jej hlavného akcionára Wiener Städtische Versicherungsverein a jej najväčšej rakúskej dcérskej spoločnosti Wiener Städtische Versicherung. Vo výstavnom centre Ringturmu sa pravidelné konajú výstavy, venované architektúre a kultúrnemu dedičstvu východnej Európy, v lete sa Ringturm sám premení na veľkorozmernú umeleckú inštaláciu. „Zahalenie Ringturmu“ patrí   
k najväčším a najpozoruhodnejším umeleckým dielam v mestskom priestore a je už zďaleka viditeľnou dominantou umenia vo verejnom priestore, ktorá pôsobí ďaleko za hranice krajiny. Dielo „Spätosť“ slovenskej umelkyne Doroty Sadovskej vrazilo svoju pečať Viedni v roku 2013. Sadovská bola jednou z prvých umelkýň zo susedného zahraničia, ktorej bola táto úloha zverená. Za dobrej viditeľnosti možno z najvyššieho poschodia Ringturmu zažiť dokonca aj výhľad na sesterské mesto Viedne Bratislavu, titul Sadovskej diela „Spätosť“ bol okrem iného výrazom hlbokého pocitu priateľstva voči Slovensku a slovenským kolegom ako aj celému regiónu strednej a východnej Európy.

G. Geyer sa okrem toho zasadzuje aj o zachovanie sakrálnej kultúry. Ako predseda združenia „Náš Štefansdom“ chce zachovať Viedenský svätoštefanský dóm pre budúce generácie. Wiener Städtische Versicherungsverein však podporuje aj potrebné reštauračné práce a kultúrne programy mnohých kláštorov a opátstiev v Rakúsku s cieľom ochrániť tak ich bohaté kultúrne dedičstvo.

Bývalé Československo bolo približne rok po páde Železnej opony hospodárskym priestorom s enormným potenciálom. Stratégia koncernu Vienna Insurance Group bola v tejto fáze rozvoja jasne definovaná a cieľavedome presadzovaná: cesta vtedajšej poisťovne Wiener Städtische Versicherung viedla z Viedne do Bratislavy – a z tejto metropoly na Dunaji na rozhraní troch krajín ďalej do strednej a východnej Európy. Pozitívne skúsenosti z Bratislavy viedli k tomu, že stredná a východná Európa ako budúci poisťovací trh nadobudla pre koncern Vienna Insurance Group veľký význam.

Slovensko je aj dnes hospodárskym regiónom, ktorý poskytuje množstvo šancí a možností a určite ním ostane aj do budúcnosti. Každý jeden slovenský kolega prispel   
k veľkému úspechu Vienna Insurance Group a Vienna Insurance Group vie, že „Bránu na východ“ pre koncern otvorila Kooperativa. Tak ako vtedy, tak aj dnes využíva koncern Vienna Insurance Group optimálne rastový potenciál v regióne Strednej a Východnej Európy.

Slovensko a Rakúsko spája dlhá spoločná minulosť. Ale vďaka geografickej blízkosti a úzkym a priateľským vzťahom na mnohých úrovniach určite aj spoločná budúcnosť.   
O tom je G. Geyer presvedčený.